
Exact în perioada când s-au implinit 34 de ani de 
la căderea lui Ceaușescu, Ministerul Energiei 
confirmă oficial: Nu mai avem industrie 


Teodor Stan 23/12/2023 

În aceste zile de iarnă, în România nu sunt probleme cu gazele. Dar asta nu pentru că ar fi 
crescut cumva, exponențial producţia sau importurile. Motivul este altul și nu este 


plăcut: practic, ţara noastră nu mai are industrie care să consume gaz. 


În aceste zile, consumul de gaze se învârte în jurul a 45 de milioane de metri cubi zilnic, 


departe de vârfurile înregistrate în urmă cu câţiva ani, de 65-70 de milioane. 


„Aproape nimic (în industrie — n.r.), da. Aţi văzut că s-a închis și Azomureșul. Practic acum 
avem doar ce consumă populaţia, în centralele termice individuale, și termocentralele pe 


gaz”, au spus surse din piaţa energiei pentru Economedia. 


Informaţia a fost confirmată şi de Ministerul Energiei, prin ministrul Burduja: „E un subiect 
pentru ministerul Economiei. Azomureș a suspendat după declanșarea conflictului din 
Orientul Mijlociu, din ce ne-au spus nouă. Nivelul de consum e dat de economie în sine, de 


numărul de agenţi comerciali și activitatea lor”. 


Din 15 în 15 ani spre distrugerea totală 


Acum 15 ani, în România funcționau șapte combinate chimice de îngrășăminte, șase din 
grupul InterAgro — acum în faliment și Azomureș, România avea un consum anual de gaze 
de 18 milioane de metri cubi, din care circa 6 milioane mc reprezenta doar consumul din 
chimie. În zilele noastre, tot consumul României este de 9 milioane mc. Din cele șase 
combinate InterAgro, trei au fost preluate de Eusebiu Guţu, patronal Pambac Bacău, dar 


niciunul nu a fost repornit. 


Acum 84 de ani, în 1989, în anul în care Nicolae Ceaușescu a fost împușcat la Târgovişte, 


consumul de gaze al României era uluitor dacă-l comparăm cu cel de azi. 


Atunci, România producea 22,2 miliarde de metri cubi și mai importa 7,4 miliarde din 
Rusia. În total, în ultimul an lui Nicolae Ceaușescu, România consuma aproape 830 de 
MILIARDE de metri cubi de gaz. Cea mai mare parte din acest consum era destinat 
industriei, deoarece consumul casnic este acoperit, aşa cum am văzut, de doar câteva zeci 


de milioane de metri cubi. 


Ironic sau nu, confirmarea despre „starea economiei” a venit pe 19 decembrie, când s-au 


împlinit 34 de ani de la răsturnarea vechiului regim. 


